#

Република Србија

Аутономна Покрајина Војводина

Општина Апатин

**ОПШТИНСКА УПРАВА ОПШТИНЕ АПАТИН**

Број: 404- 376/2018-IV

Датум: 24.10.2018. године

Апатин

На основу члана 57. став 1. и члана 60. став 1. тачка 1. Закона о јавним набавкама („Службени гласник РС“, бр. 124/2012, 4/2015 и 68/2015) наручилац: Oпштинa Апатин, ул. Српских владара бр. 29, 25260 Апатин објављује

**ПОЗИВ ЗА ПОДНОШЕЊЕ ПОНУДЕ У ПОСТУПКУ**

**ЈАВНЕ НАБАВКЕ МАЛЕ ВРЕДНОСТИ бр. 47/2018**

* 1. **Наручилац:** Општина Апатин, ул. Српских владара бр. 29, 25260 Апатин

**Интернет страница -** www.soapatin.org

* 1. **Врста наручиоца –** локална самоуправа
	2. **Врста поступка јавне набавке – јавна набавка мале вредности**

Поступак јавне набавке се спроводи ради закључења уговора о јавној набавци – набавка добара – **Набавка и монтажа 3 аутобуска стајалишта**

На поступак јавне набавке примењиваће се:

* Закон о јавним набавкама
* Подзаконски акти донети на основу Закона о јавним набавкама
* Прописи и нормативи везани за предметнe радове

**1.4. Врста предмета –** набавка радова – бр. 47/2018 – **Набавка и монтажа 3 аутобуска стајалишта**

**Назив и ознака из општег речника набавки**:

ОРН: СВ13 – на соларну енергију

Понуде морају бити у целини припремљене у складу са конкурсном документацијом.

Извођење радова мора бити у складу са захтевом Наручиоца и под условима и на начин

утврђен прописима и нормативима везаним за предметне радове.

**1.5.** **Подаци о предмету јавне набавке на који се односи конкурсна документација, а која ће бити ближе одређена у оквиру техничке спецификације**

Врста, спецификација, количина и опис радова који су предмет јавне набавке, детаљно су

приказани у конкурсној документацији ( стр. 4.-8.).

Понуда мора да садржи и све документе и доказе које је Наручилац тражио како би се утврдила испуњеност обавезних услова, оценила озбиљност и квалитет понуде..

**1.6. Обавештење**

Ако понуђач у понуди наведе да ће делимично извршење набавке поверити Подизвођачу дужан је да наведе назив подизвођача. Проценат укупне вредности набавке који ће се поверити подизвођачу не може бити већи од 50 %

**1.7. Елементи критеријума за доделу уговора**

 Одлука о додели уговора донеће се применом критеријума „најнижа понуђена цена“

**1.8. Начин преузимања конкурсне документације**

 У складу са чланом 62. ЗЈН конкурсна документација је објављена на Порталу јавних набавки и на интернет страници наручиоца - [www.soapatin.org](http://www.soapatin.org)

**1.9. Подаци о начину и месту подношења понуда, року, односно датуму и сату за подношење понуда**

 **Начин и место подношења понуде**: Понуде, са припадајућом документацијом, достављају се у затвореној и запечаћеној коверти на адресу наручиоца: Општинска управа општине Апатин, ул. Српских владара бр. 29, 25260 Апатин са обавезном назнаком на лицу коверте:"Не отварати – „**Набавка и монтажа 3 аутобуска стајалишта** “ бр. 47/2018 , поштом или лично.

 На полеђини коверте обавезно навести назив, адресу, број телефона и факса понуђача, е -маил адресу, као и име особе за контакт.

 **Последњи дан рока, односно датум и сат за подношење понуда:** Рок за подношење понуда је **01.11.2018. године до 12,00 часова.**

 **Последице пропуштања рока одређеног за подношење понуда:** Понуда која буде примљена након датума и сата одређеног за подношење понуда сматраће се неблаговременом.

 У року за подношење понуде понуђач може да измени, допуни или опозове своју понуду, на начин који је одређен за подношење понуде. Понуђач је дужан да јасно назначи који део понуде мења, односно која документа накнадно доставља. По истеку рока за подношење понуда понуђач не може да повуче или да мења своју понуду.

**1.10. Обавештење о месту, дану и сату отварања понуда, као и времену и начину подношења пуномоћја:**

 **Место отварања понуда:** Јавно отварање понуда обавиће се у просторијама Наручиоца Општинска управа општине Апатин, (Плава сала) ул. Српских владара бр. 29, 25260 Апатин

Дан и сат отварања понуда: **01.11.2018. године у 12.30 часова.**

 **Услови под којима представници понуђача могу учествовати у поступку отварања понуда:** Отварању понуда могу присуствовати сва заинтересована лица. Пре почетка поступка јавног отварања понуда, овлашћени представници понуђача дужни су да Комисији за јавну набавку Наручиоца предају овлашћење за учешће у поступку отварања понуда. Овлашћење мора да садржи: име и презиме овлашћеног представника, број личне карте и матични број, потпис и печат овлашћеног лица. Без оваквог овлашћења, представник има право само на присуство и не може предузимати активне радње у поступку (потписивање записника, истицање приговора на отварање понуда и друго).

**1.11. Обавештење о року у коме ће Наручилац донети одлуку о додели уговора:**

Одлука о додели уговора донеће се у року од 10 (десет) дана од дана отварања понуда и биће објављена на Порталу ЈН и интернет адреси наручиоца у року од 3 (три) дана од дана њеног доношења.

 Наручилац задражава право да из објективног и доказивог разлога повуче позив или одустане од ове јавне набавке, поништи јавни позив, не изврши избор, да изврши контролу понуђача и тражи додатна обавештења од понуђача, као и друга права у складу са Законом о јавним набавкама.

**1.12. Лице за контакт**

Особе за контакт: Љиљана Бурсаћ, ljiljana.bursac@soapatin.org

Особа за контакт: Недељко Шарац, nedeljko.sarac@apatin.rs